Alajaotus materjalid võimaldab lisada õppematerjale: laadida üles faile ning lisada linke. Failide üleslaadimisel tuleb arvestada sellega, et korraga saab üles laadida ühe faili - seetõttu ei saa VIKO-sse üles laadida HTML-faili koos piltidega, vaid tuleks õppematerjalide loomisel eelistada sellist failiformaati, kus kogu info hoitakse ühes failis, näiteks RTF või PDF. Linke saavad lisada ka õpilased. Õpilaste poolt lisatud lingi juures näidatakse lisaja nime (õpetaja poolt lisatud linkide juures õpetaja nime ei näidata). Linkide muutmise ja kustutamise, samuti kaustade loomise õigus on ainult õpetajal. See tähendab, et õpilased ei saa lisamise järel enam enda poolt lisatud linke muuta või kustutada, vaid seda saab teha ainult õpetaja. Materjale on võimalik paigutada kaustadesse. Kaustu saab lisada/muuta/kustutada vaid õpetaja.